*Projekts*

LATVIJAS REPUBLIKAS MINISTRU KABINETS

2014.gada Rīkojums Nr.

Rīgā prot. Nr. §)

## Par Imigrācijas likuma 23.panta pirmās daļas 28., 29., 30. un 31.punktā paredzēto nosacījumu nodrošināšanai nepieciešamajiem pasākumiem un finansējumu 2015.gadā

1. 2015.gadā palielināt apropriāciju izdevumiem (pārējie valsts budžeta uzturēšanas izdevumu transferti no valsts pamatbudžeta uz valsts pamatbudžetu) Ekonomikas ministrijas budžeta programmā 33.00.00 „Ekonomikas attīstības programma” 169 855 *euro* apmērā, novirzot tam citu pašu ieņēmumu (maksājumi, kurus veic ārzemnieks piesakoties termiņuzturēšanās atļaujas izsniegšanai) naudas līdzekļu atlikumu uz 2015.gada 1.janvāri 169 855 *euro* apmērā un veikt transferta pārskaitījumu:

1.1. uz Iekšlietu ministrijas valsts pamatbudžeta apakšprogrammu 11.01.00 „Pilsonības un migrācijas lietu pārvalde” – 55 055 *euro* apmērā, lai segtu izdevumus, kas saistīti ar izmaiņu veikšanu Vienotajā migrācijas informācijas sistēmas aplikācijā un jaunas datu apmaiņas saskarnes izveidošanu ar Valsts kasi un akciju sabiedrību „Latvijas Centrālais depozitārijs” (pamatkapitāla veidošana);

1.2. uz Iekšlietu ministrijas valsts pamatbudžeta programmu 09.00.00 „Drošības policijas darbība” – 68 000 *euro* apmērā, lai segtu izdevumus, kas saistīti ar sistēmas administrēšanu (preces un pakalpojumi);

1.3. uz Finanšu ministrijas valsts pamatbudžeta apakšprogrammu 31.02.00 „Valsts parāda vadība” – 46 800 *euro* apmērā, lai segtu izdevumus, kas saistīti ar samaksas veikšanu akciju sabiedrībai „Latvijas Centrālais depozitārijs” par īpašam mērķim noteikto bezprocentu obligāciju uzskaites un norēķinu nodrošināšanu (preces un pakalpojumi).

2. 2015.gadā palielināt apropriāciju izdevumiem subsīdijām un dotācijām Ekonomikas ministrijas budžeta programmā 33.00.00 „Ekonomikas attīstības programma” 635 295 *euro* apmērā, novirzot tam citu pašu ieņēmumu (maksājumi, kurus veic ārzemnieks piesakoties termiņuzturēšanās atļaujas izsniegšanai) naudas līdzekļu atlikumu uz 2015.gada 1.janvāri, lai nodrošinātu naudas līdzekļu pārskaitīšanu valsts akciju sabiedrībai „Latvijas Attīstības finanšu institūcija Altum” ar mērķi nodrošināt Pirmā mājokļa programmas īstenošanu.

3. Ekonomikas ministrijai, Finanšu ministrijai un Iekšlietu ministrijai noteiktajā kārtībā sagatavot un iesniegt Finanšu ministrijā pieprasījumu par apropriācijas izmaiņām atbilstoši šā rīkojuma 1. un 2.punktam.

4. Finanšu ministram normatīvajos aktos noteiktajā kārtībā iesniegt Saeimas Budžeta un finanšu (nodokļu) komisijai informāciju par apropriācijas palielinājumu izdevumiem no citu pašu ieņēmumu naudas līdzekļu atlikuma uz 2015.gada 1.janvāri un, ja Saeimas Budžeta un finanšu (nodokļu) komisija nav iebildusi, veikt šā rīkojuma 1. un 2.punktā apropriācijas palielinājumu.

5. Lai nodrošinātu Pirmā mājokļa programmas finansēšanu, Finanšu ministrijai, Ekonomikas ministrijai un Zemkopības ministrijai kā akciju sabiedrības „Attīstības finanšu institūcija” kapitāla daļu turētājiem pēc valsts akciju sabiedrības „Latvijas Attīstības finanšu institūcija Altum” reorganizācijas nodrošināt valsts akciju sabiedrībai „Latvijas Attīstības finanšu institūcija Altum” pārskaitīto naudas līdzekļu Pirmā mājokļa programmas finansēšanai 635 295 *euro*  ieskaitīšanu  akciju sabiedrības „Attīstības finanšu institūcija” rezerves kapitālā.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretāra

pienākumu izpildītāja,

Stratēģiskās plānošanas un resursu vadības

departamenta direktore V.Feodorova

22.01.2015. 10:30

421
J.Volberts, 67013021

Janis.Volberts@em.gov.lv